stanford-oval/wikipedia huggingface dataset:
אלישע מפאנו

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  20 בפברואר 1847 אדר ה'תר"ז פירנצה, האימפריה האוסטרית, האימפריה האוסטרית
 פטירה:  15 באפריל 1935 (בגיל 88) ניסן ה'תרצ"ה מילאנו, ממלכת איטליה ממלכת איטליה
 מקום קבורה:  בית הקברות היהודי במילאנו
 מדינה:  ממלכת איטליה 
 מקום פעילות:  אודינה, אורבינו, רג'יו אמיליה, קורפו ומילאנו
 תקופת הפעילות:  1879–1935 (כ־56 שנים)
 השתייכות:  יהדות איטליה
 רבותיו:  הרב יעקב דוד מרוני
 בת זוג:  חולדה לבית מרוני
 אב:  ירמיה
 
אלישע (אלסנדרו) מפאנו  (באיטלקית: Alessandro Da Fano. ‏ 20 בפברואר 1847 – 15 באפריל 1935) היה רב איטלקי, שכיהן כרב בקהילות היהודיות באודינה, אורבינו, רג'יו אמיליה וקורפו וכרבה הראשי של מילאנו למשך כ-48 שנה.
תולדות חייו

נולד בפירנצה לאביו רבי ירמיה ב-20 בפברואר 1847. למד מפי רבה של פירנצה, רבי דוד יעקב מרוני, ונשא את בתו אדל חולדה. בשנת 1869 נסמך לתואר "משכיל נבון", וחמש שנים מאוחר יותר לתואר "החכם השלם", מפי חותנו הרב מרוני, הרב מרדכי מורטרה והרב יוסף לוי. בהמשך זכה לתואר "מורנו הרב" מאת הרבנים מרוני, לוי ויצחק רפאל טדסקי. בשנת 1879 נבחר לרבה של אודינה, וכשנה לאחר מכן עבר לכהן כרב באורבינו. בין השנים 1881 ל-1888 כיהן כרבה של רג'יו אמיליה. כרבה של קורפו (שהייתה אז תחת שלטון רפובליקת ונציה) החל לכהן בשנת 1888. כשפרצה עלילת הדם בקורפו ב-1891, דרש מהבישוף המקומי שיעצור את המהומות ברחובות שכמעט הגיעו לכדי פוגרום. במהלך המהומות יידו לעברו אבנים דרך חלונות ביתו, ולזכר הצלתו ולזכר הצלתו הונהגה בקהילת קורפו קריאת מזמור קל"ה ומזמור קל"ו בעת פתיחת ההיכל בתפילת מנחה של השבת המקדימה את חג הפסחא. בקורפו כיהן עד 1892, אז נבחר לכהן כרבה של מילאנו (במקום הרב מצליח משה אריאני). בשנתו הראשונה בעיר חנך את בית הכנסת המרכזי בדרך della Guastalla. הוא היה המורה לעברית של הארכיבישוף המקומי אקילה ראטי, לימים האפיפיור פיוס האחד עשר. השניים שמרו על קשר גם לאחר עלות האחרון על כס האפיפיורות, והוא אף הבטיח למורו שכל עוד הוא נושא בתפקיד, לא יאונה כל רע ליהודי איטליה.
התכתב בהלכה עם חכמי דורו, בהם רבי אליהו בכור חזן מאלכסנדריה והרב יצחק רפאל אשכנזי מאנקונה.
בשנת 1885 חיבר תפילת הודיה על עצירת מגפת כולרה קשה שהכתה באיטליה. בתקופת מלחמת העולם הראשונה חיבר "תפלה על הצלת מערכות איטליא ועל ישועתה", ובה גם תפילה לשלומו של המלך ויטוריו אמנואלה השלישי.
נפטר במילאנו ב-15 באפריל 1935.
הערות שוליים

↑  ראו שיר "חזקו אחים בואו נריע" שכתב לכבודו מימון ונטורה מקורפו לרגל הכתרתו.
↑  דוד בנבנשתי, מקורות לקורות קהילת קורפו, בתוך ספונות א', ה'תשי"ז, עמ' שיב.
↑  Monumento per il Rabbino Alessandro da Fano, באתר בית הקברות היהודי במילאנו (באיטלקית).
↑  תעלומות לב חלק ג סימן ג
↑  ויען יצחק אבן העזר סימן ו ואורח חיים סימן כה
↑  אהרן ארנד, תפילות הודיה אחרי עצירת מגפות ביוון ובאיטליה, בתוך" "פסח, פסח ומה שביניהם", אוניברסיטת בר-אילן, ה'תש"ף, עמ' 49.
| --- | --- |
בקרת זהויות :  NLI: 987007260072005171  ICCU: CUBV101536  ISNI: 0000 0001 1885 3587  NLG: 162205  VcBA: 495/6078  VIAF: 97755856   WorldCat (עם VIAF): 97755856 
בית הכנסת ב-via della Guastalla שחנך הרב אלישע מפאנו
אליוט לסטר

| --- | --- |
אין תמונה חופשית
 לידה:  המאה ה־20 לונדון, הממלכה המאוחדת 
 מדינה:  הממלכה המאוחדת
 תקופת הפעילות:  מ-2006
 עיסוק:  במאי קולנוע, וידאו קליפים וטלוויזיה
 
אליוט לסטר (באנגלית: Elliott Lester) הוא במאי קולנוע וטלוויזיה בריטי הידוע בעיקר בזכות בימוי הסרט "בליץ" (2011). הסרט הראשון אותו ביים היה "אהבה היא סם" (2006), וסרטו האחרון, "טיסה 112", יצא לאקרנים ב-4 באפריל 2017. בין היתר, ביים מספר וידאו קליפים עבור אמנים כדוגמת סלינה גומז ואבריל לאבין.
קריירה

סרטו הראשון, "אהבה היא שם", עלה לאקרנים בשנת 2006. ב-2011 הוא ביים את מותחן הפשע "בליץ" לפי תסריט מאת ניית'ן פארקר, בכיכובם של ג'ייסון סטיית'האם ופאדי קונסידיין.
בשנת 2014, לסטר ביים את סרט הדרמה של HBO, "הזמיר", בכיכובו של דייוויד אוילאו.
לסטר ביים סרט מותחן דרמה בשם, "טיסה 112", לפי תסריט של חוויאר גולון, שבו כיכב ארנולד שוורצנגר. הסרט יצא לאקרנים ב-2017.
פילמוגרפיה > סרטים שביים

2006: "אהבה היא סם"
2011: "בליץ"
2014: "הזמיר"
2017: "Sleepwalker"
2017: "טיסה 122"
פילמוגרפיה > סדרות טלוויזיה

2017: "Will" (פרק אחד)
וידאו קליפים > וידאו קליפים שביים

2003: "Why Not" – הילרי דאף
2004: "With You – ג'סיקה סימפסון
2005: "Over My Head (Cable Car)" – דה פריי
2007: "Nobody Do It Better" – קית' מורי בהשתתפות טייריס גיבסון וג'וניור
2008: "A Beautiful Lie" –‏ 30 שניות למאדים (בימוי משותף עם ג'ארד לטו)
2008: "Tell Me Something I Don't Know" – סלינה גומז
2018: "Head Above Water" – אבריל לאבין
2019: "I Fell in Love with the Devil – אבריל לאבין
הערות שוליים

1 2  https://variety.com/2008/film/markets-festivals/elliott-lester-to-direct-bruen-s-blitz-1117992717/
↑  Ali Jaafar, Ali Jaafar, Jason Statham tracking ‘Blitz’, Variety, ‏2009-07-13 (באנגלית אמריקאית)
↑  Jen Yamato, Jen Yamato, David Oyelowo To Star In BN Films’ ‘Nightingale’, Deadline, ‏2013-07-09 (באנגלית אמריקאית)
↑  Daniel Montgomery, Daniel Montgomery, ‘Nightingale’ director Elliott Lester was ‘terrified’ to undertake single-character film [Exclusive Video], GoldDerby, ‏2015-05-15 (באנגלית אמריקאית)
↑  Mike Fleming Jr, Mike Fleming Jr, Emmett/Furla/Oasis & Darren Aronofsky Ready Arnold Schwarzenegger Revenge Drama ‘478’ – AFM, Deadline, ‏2015-11-05 (באנגלית אמריקאית)
↑  Hilary Duff: Why Not, נבדק ב-2021-10-31
↑  Jessica Simpson - With You (Official Music Video), נבדק ב-2021-10-31
↑  The Fray - Over My Head (Cable Car) (2005), IMVDb, ‏-001-11-30T00:00:00+00:00 (באנגלית)
↑  PHOTO: Keith Murray "Nobody Do It Better", VideoStatic (באנגלית)
↑  IN DEPTH: 30 Seconds To Mars "A Beautiful Lie", VideoStatic (באנגלית)
↑  Selena Gomez - Tell Me Something I Don't Know, נבדק ב-2021-10-31
1 2  https://www.idolator.com/7684744/avril-lavigne-shares-pic-set-new-music-video
| --- | --- |
בקרת זהויות :  BNE: XX5221775  GND: 1094689564  LCCN: no2011128980  NLK: KAC201322612  VIAF: 231353316   WorldCat (עם VIAF): 231353316
אלישע דנגור

| --- | --- |
אין תמונה חופשית
 לידה:  בגדאד
 פטירה:  1895 כ"ז באדר תרנ"ה בגדאד, עיראק 
 תקופת הפעילות:  ?–1895 
 רבותיו:  רבי עבדאללה סומך
 תלמידיו:  רבי יעקב חיים סופר רבי צדקה חוצין
 חיבוריו:  גדולת אלישע מעשה בית דין
 
הרב אלישע נסים ששון דנגור (? - כ"ז באדר תרנ"ה, בגדאד) היה פוסק, ראש ישיבה, אב בית דין בבגדאד, והרב הראשי ("חכם באשי") של בגדאד בין השנים תרמ"ט (1889) - תרנ"ג (1893).
אביו של דנגור היה רבי נסים דנגור והוא עצמו נולד בבגדאד שבעיראק. הוא היה תלמידו של רבי עבדאללה סומך והוסמך על ידו לרבנות. בשנת 1889 הוא מונה לרב הראשי של בגדאד, תפקיד אותו מילא כ-4 שנים. שנתיים לאחר סיום כהונתו, בשנת תרנ"ה, הוא נפטר, ונקבר בבגדאד.
ספריו

גדולות אלישע - חידושים הלכתיים.
"מעשה בית דין" - שו"ת הלכתי המבוסס על פנקס בית הדין שכתב הרב דנגור בעת היות אב בית דין, בצירוף חידושי תורה על הש"ס.
מתלמידיו

רבי יעקב חיים סופר - מחבר הספר כף החיים.
רבי יחזקאל עזרא רחמים (היע"ר)
רבי צדקה חוצין (השני)
רבי יצחק מכמל
רבי אפרים הכהן זקן המקובלים בירושלים
רבי יהושע שהרבני
לקריאה נוספת

משה ש. שבת, ישיבות בגדאד - התהוותן והשפעתן לדורות, כרך א (אלול תשע"ו), פרק ח.
אצטדיון רויאל בפוקנג

| --- | --- |

אצטדיון רויאל בפוקנג
 מיקום:  פוקנג, דרום אפריקה דרום אפריקה
 קואורדינטות:  25°34′43″S 27°09′39″E﻿ / ﻿25.578611111111°S 27.160833333333°E﻿ / -25.578611111111; 27.160833333333
 תקופת הפעילות:  1999–הווה (כ־25 שנים)
 שופץ:  2009
 הורחב:  2009
 משטח:  דשא
 קבוצות:  פלטינום סטארס
 מושבים:  42,000
 he
 
אצטדיון רויאל בפוקנג (אנגלית Royal Bafokeng Stadium) הוא אצטדיון רוגבי, כדורגל ואתלטיקה, הנמצא בעיירה פוקנג שבדרום אפריקה. האצטדיון קרוי על-שם השבט רויאל בפוקנג, שבירת החבל שבו הוא יושב היא פוקנג. האצטדיון נבנה בשנת 1999 כמגרש רוגבי אך כיום מתקיימים בו גם משחקי כדורגל. לקראת גביע הקונפדרציות 2009 ומונדיאל 2010 הורחב ושופץ האצטדיון. במסגרת השיפוצים הורחבה קיבולת האצטדיון מ-38,000 מקומות ל-42,000 מקומות, נוסף גג לחלקו המערבי, מערכות הכריזה והתאורה שופרו ונוסף לוח תוצאות אלקטרוני. השיפוץ הסתיים במרץ 2009.
טורנירים > גביע הקונפדרציות 2009

אצטדיון רויאל בפוקנג היה אחד מתוך ארבעת האצטדיונים שאירחו את משחקי גביע הקונפדרציות 2009 שנערך בדרום אפריקה. האצטדיון אירח 3 משחקים בשלב הבתים ואת המשחק על המקום השלישי.
| תאריך | קבוצה 1 | תוצאה | קבוצה 2 | שלב | מספר צופים |
| --- | --- | --- | --- | --- | --- |
| 14 ביוני 2009 | ספרד ספרד | 5–0 | ניו זילנד ניו זילנד | שלב הבתים, בית א' | 21,649 |
| 17 ביוני 2009 | ניו זילנד ניו זילנד | 0–2 | דרום אפריקה דרום אפריקה | שלב הבתים, בית א' | 36,598 |
| 21 ביוני 2009 | ארצות הברית ארצות הברית | 3–0 | מצרים מצרים | שלב הבתים, בית ב' | 23,140 |
| 28 ביוני 2009 | ספרד ספרד | 3–2 (בהארכה) | דרום אפריקה דרום אפריקה | המשחק על המקום השלישי | 35,369 |
טורנירים > מונדיאל 2010

אצטדיון רויאל בפוקנג הוא אחד מתוך עשרת האצטדיונים שלקחו חלק באירוח משחקי מונדיאל בשנת 2010. האצטדיון אירח חמישה משחקים בשלב הבתים ומשחק אחד בשמינית הגמר.
| תאריך | שעה (+2) | קבוצה 1 | תוצאה | קבוצה 2 | שלב | צופים |
| --- | --- | --- | --- | --- | --- | --- |
| 12 ביוני 2010 | 20.30 | אנגליה אנגליה | 1–1 | ארצות הברית ארצות הברית | שלב הבתים, בית ג' | 38,646 |
| 15 ביוני 2010 | 13.30 | ניו זילנד ניו זילנד | 1–1 | סלובקיה סלובקיה | שלב הבתים, בית ו' | 23,871 |
| 19 ביוני 2010 | 16.00 | גאנה גאנה | 1–1 | אוסטרליה אוסטרליה | שלב הבתים, בית ד' | 34,812 |
| 22 ביוני 2010 | 16.00 | מקסיקו מקסיקו | 0–1 | אורוגוואי אורוגוואי | שלב הבתים, בית א' | 33,425 |
| 24 ביוני 2010 | 20.30 | דנמרק דנמרק | 1–3 | יפן יפן | שלב הבתים, בית ה' | 27,967 |
| 26 ביוני 2010 | 20.30 | ארצות הברית ארצות הברית | 1–2 | גאנה גאנה | שמינית גמר | 34,976 |
טורנירים > גביע אפריקה לאומות 2013

האצטדיון הוא אחד מתוך חמשת האצטדיונים שלקחו חלק באירוח משחקי גביע אפריקה לאומות 2013. האצטדיון אירח שישה משחקים בשלב הבתים, ומשחק אחד ברבע הגמר.
| תאריך | שעה (+2) | קבוצה 1 | תוצאה | קבוצה 2 | שלב | צופים |
| --- | --- | --- | --- | --- | --- | --- |
| 22 בינואר 2013 | 17.00 | חוף השנהב חוף השנהב | 2–1 | טוגו טוגו | שלב הבתים, בית ד' | 2,000 |
| 22 בינואר 2013 | 20.00 | תוניסיה תוניסיה | 1–0 | אלג'יריה אלג'יריה | שלב הבתים, בית ד' | 8,000 |
| 26 בינואר 2013 | 17.00 | חוף השנהב חוף השנהב | 3–0 | תוניסיה תוניסיה | שלב הבתים, בית ד' | 20,000 |
| 26 בינואר 2013 | 20.00 | אלג'יריה אלג'יריה | 0–2 | טוגו טוגו | שלב הבתים, בית ד' | 35,000 |
| 29 בינואר 2013 | 20.00 | ניגריה ניגריה | 2–0 | אתיופיה אתיופיה | שלב הבתים. בית ג' | 15,000 |
| 30 בינואר 2013 | 20.00 | אלג'יריה אלג'יריה | 2–2 | חוף השנהב חוף השנהב | שלב הבתים, בית ד' | 5,000 |
| 2 בפברואר 2013 | 17.00 | חוף השנהב חוף השנהב | 1–2 | ניגריה ניגריה | רבע הגמר | 25,000 |
אייל הסבך

| אייל הסבך |
| --- | --- |
 אייל הכרמל
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
משפחה:: איילים
תת־משפחה:: איילי העולם החדש
סוג:: אייל הסבך
מינים
 אייל הכרמל  אייל סיבירי
שם מדעי
 Capreolus ‏גריי, 1821
תחום תפוצה


אייל הסבך (שם מדעי: Capreolus) הוא סוג של אייל בינוני הכולל שני מינים החיים באירופה ואסיה. לשני המינים יש חפיפה בגבול של אסיה ואירופה. למרות תפוצתם הם שייכים לתת-משפחת איילי העולם החדש עקב מבנה הקרסול.
המינים נוטים לחיות באזורי סבך, וזהו מקור שמם. מין אחד מהם - אייל הכרמל, היה המין היחיד מתת-משפחת איילי העולם החדש שחי בארץ ישראל והוא נכחד ממנה בעקבות ציד. כיום הוא מושב בהדרגה לטבע.
מיון

סוג: אייל הסבך (Capreolus )
מין אייל הכרמל (Capreolus capreolus)
מין אייל סיבירי ( Capreolus pygargus)
אצטדיון קרסנודאר

| --- | --- |
 האצטדיון מבחוץ  האצטדיון מבפנים
 כינוי:  אצטדיון קבוצת הכדורגל קרסנודאר
 כתובת:  г. Краснодар, ул. Разведчика Леонова, 1 
 מיקום:  רוסיה קרסנודאר, רוסיה
 קואורדינטות:  45°02′39″N 39°01′46″E﻿ / ﻿45.044166666667°N 39.029444444444°E﻿ / 45.044166666667; 39.029444444444
 אבן יסוד:  2013
 תקופת הפעילות:  9 באוקטובר 2016 – הווה (8 שנים)
 בעלים:  מועדון הכדורגל קרסנודאר
 מפעיל:  מועדון הכדורגל קרסנודאר
 משטח:  דשא
 אדריכל:  גרקן, מארג ושות', SPEECH architectural office 
 קבוצות:  קרסנודאר
 מושבים:  35,059
 ממדי משטח:  105 × 68 מטר
 https://fckrasnodar.ru/en/club/stadium
 he
 
אצטדיון קרסנודאר או אצטדיון קבוצת הכדורגל קרסנודאר (ברוסית: Стадион ФК Краснодар) הוא שמו של אצטדיון בקרסנודאר, המשמש כמגרש הבית של מועדון הכדורגל קרסנודאר. האצטדיון זוכה לדירוג 4 בדירוג האצטדיונים של אופ"א.
לפי נתוני הפורטל stadiumdb.com האצטדיון היה מועמד לפרס האצטדיון הטוב של השנה ולבסוף סיים במקום השני ברשימת האצטדיונים של הפורטל, לפי בחירת הגולשים ולמקום השלישי בבחירת השופטים.
בניית האצטדיון

ההכנות לבניית אצטדיון חדש לקבוצת הכדורגל של קרסנודאר החלו בשנת 2011 על ידי משרד האדריכלים Speech בשיתוף פעולה עם משרד האדריכלים הגרמני gmp Architekten von Gerkan, Marg und Partner‏. עיצוב פנים האצטדיון תוכנן על ידי מקסים רימר. הבנייה בפועל החלה במאי 2013 על ידי חברת הבנייה הטורקית Esta Construction.
כל מושבי האצטדיון נבנו תחת הגג והאצטדיון עצמו משמש למשחקי כדורגל בלבד. סביבו מגרש חנייה ל-3,000 רכבים.. ייחודיות האצטדיון היא בהיעדר לוח תוצאות ובמקומו ישנו צג תלת־ממדי הנמצא מעל למושבים העליונים ושטחו 4,700 מטרים רבועים.
לדברי סרגיי גליצקי, הבעלים של קבוצת הכדורגל קרסנודאר, לאצטדיון יכולת הרחבה עד לכדי 42,700 מושבים.
היסטוריה

האצטדיון נחנך ב-9 באוקטובר 2016 כשנבחרת רוסיה אירחה באצטדיון את נבחרת קוסטה ריקה. באותו משחק נכחו 34,200 צופים.
המשחק הראשון שקרסנודאר אירחה באצטדיון נערך ב-20 באוקטובר 2016, במשחק במסגרת המחסור השלישי בשלב הבתים של הליגה האירופית כשהקבוצה אירחה את שאלקה 04. במשחק נכחו 33,550 צופים.
המשחק הראשון של קרסנודאר באצטדיון במסגרת ליגת העל הרוסית נערך ב-23 באוקטובר 2016, במחזור ה-11 כשהקבוצה אירחה את אמקאר פרם.
באוגוסט 2018 נוספו 48 מושבים ובינואר 2019 נוספו 709 מושבים שהעלו את תכולת האצטדיון ל-35,059 מושבים.
הערות שוליים

↑  נתונים על האצטדיון באתר קרסנודאר (ברוסית)
↑  "Stadium of the Year 2016: Public Vote 2nd Place – Stadion FK Krasnodar – StadiumDB.com". stadiumdb.com.
↑  "Stadium of the Year 2016: Jury Vote 3rd place – Stadion FK Krasnodar – StadiumDB.com". stadiumdb.com.
↑  "Стадион ФК «Краснодар» занял третье место в списке лучших арен 2016 года". RT на русском.
↑  "Лекция Сергея Чобана «Архитектура спорта»".
↑  MAXIM RYMAR Architectural Studio
↑  מתוך הטוויטר של סרגיי גליצקי
↑  Строительство стадиона ФК «Краснодар» 30.04.2014
↑  Программа «В рабочий полдень»: Сергей Галицкий
↑  НОВЫЙ СТАДИОН ФК «КРАСНОДАР» ОТКРЫЛСЯ МАТЧЕМ СБОРНЫХ РОССИИ И КОСТА-РИКИ
↑  В ПРЕМЬЕРНОМ МАТЧЕ НА НОВОМ СТАДИОНЕ «ГОРОЖАНЕ» УСТУПИЛИ
אלישע הלברשטאם

אין תמונה חופשית
אלישע הלברשטאם (ה'תר"ך - ט"ו בניסן ה'תש"א) היה רב בעיר גורליץ שבפולין ונכדו של רבי חיים הלברשטאם (הדברי חיים) שהיה מייסד שושלת חסידות צאנז.
תולדותיו

רבי אלישע נולד בשנת ה'תר"ך לרבי ברוך הלברשטאם (בנו של "הדברי חיים" מצאנז; רבה של רודניק ולאחמ"כ רב ואדמו"ר מגורליץ) ולפעסיל בתו של רבי יקותיאל יהודה טייטלבוים (הייטב לב; האדמו"ר הראשון בשושלת סיגעט). נישא ליוכבד רבקה בתו של רבי מרדכי דב טברסקי מהורניסטייפול אצלו גם למד כחמש עשרה שנה. כל ימיו היה נוסע לצדיקי החסידות ולרבנים בעלי שם באירופה. בין רבותיו נמנו רבי ארי' לייבוש הלברשטאם מצאנז, רבי חיים איסר הורוביץ מביטקוב, רבי נפתלי צבי גולדברג מטרנוב, רבי נתן גולדברג מלימנוב ורבי שמואל אנגל מראדשמיל.
את דרכו ברבנות החל בשנת ה'תרס"א אז נתמנה לרבה של העיר קרוס-קרוסנו. לאחר פטירת אביו סירב רבי אלישע לנהוג באדמו"רות והסתייג מכך שהחסידים מביאים לו "פתקאות", אך חלק מחסידי גורליץ פנו אליו והתייחסו אליו כממלא מקום אביו. לאחר פטירת אחיו רבי צבי הירש הלברשטאם בשנת ה'תרע"ח נתמנה רבי אלישע לכהן כראב"ד בגורליץ. ועם פרוץ מלחמת העולם השנייה נמלט רבי אלישע לסאמבור ממנה הוגלה מאוחר יותר לסיביר שברוסיה.
ע"פ המסופר, נפטר רבי אלישע בליל הסדר ה'תש"א בעת ששר את הפיוט "ויהי בחצי הלילה" בעודו יושב אל שולחן ליל הסדר. אשתו נפטרה כחצי שנה קודם לכן בי"ט בתשרי ה'תש"א.
צאצאיו

רבי צבי מנחם מענדל (נפטר ה'תשכ"ז), אדמו"ר מגורליץ-רופשיץ בניו יורק חתנו של רבי מנשה מרילוס מדובצק-רופשיץ.
רבי אהרן, אדמו"ר מגורליץ-וויליטשקה בארצות הברית. חתנו של רבי שמואל שמעלקה פרנקל-תאומים, רבה של קלוסני-וויליטשק.
רבי ברוך (נפטר ט"ו באב תשמ"ב), אדמו"ר מגורליץ-בני ברק וחתנו של רבי ישכר שלמה טייכטל.
רבי דוד משה (תר"נ - תשל"א), האדמו"ר מדינוב בארצות הברית. חתנו של רבי יוסף מדינוב. חיבר את הספר "הנותן אמרי שפר". נפטר ללא ילדים.
רבי מרדכי דב (נפטר כ' בתשרי ה'תשל"ט), רב בירושלים.
רבי נפתלי חיים מגורליץ, רב בגורליץ וגבאי של כולל חיבת ירושלים-גאליציה. חתנו של רבי אלתר זאב הורוביץ מסטריזוב.
רבי יחזקאל שרגא, אדמו"ר מגורליץ בארצות הברית. חתנו של הרב שמואל שפירא מראדום.
רחל פייגא, אשת רבי יצחק שפירא-קטן מטיסמניץ-בורו פארק (תר"ע - י"א באייר תרנ"ט), בנו של רבי צבי אלימלך מלנצהוט.
ברכה, אשת רבי ברוך משה פרנס מארצות הברית
מרים לאה, (נרצחה בשואה) אשת רבי זלמן הלברשטאם מארצות הברית
נחמה הלברשטאם, אשת רבי ארי' מאיר הורוויטץ בן הרב מרדכי מעיר לימאנאב
הערות שוליים

↑  החל משנת ה'תרנ"ה
↑  החל מי"ט בחשון ה'תרנ"ו
↑  החל משנת ה'תרנ"ט
↑  החל מי"ד בחשוון ה'תרס"ד
אצטדיון קנדה

| --- | --- |

 מיקום:  רמת השרון, ישראל
 קואורדינטות:  32°07′49″N 34°50′25″E﻿ / ﻿32.130232°N 34.840243°E﻿ / 32.130232; 34.840243
 תקופת הפעילות:  1977–הווה (כ־47 שנים)
 הורחב:  2008
 מפעיל:  עיריית רמת השרון והמרכז לטניס בישראל
 קבוצות:  נבחרת ישראל בטניס (גברים) נבחרת ישראל בטניס (נשים)
 מושבים:  4,500
  מפת מיקום  מפה מפורטת   (למפת גוש דן מוגדלת) אצטדיון קנדה(למפת גוש דן רגילה) אצטדיון קנדה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אצטדיון קנדה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אצטדיון קנדה  he אצטדיון קנדהhe אצטדיון קנדהמפת  __ רמת השרון (in English: Ramat HaSharon) [‌גוש דן וסביבותיו‌]מצפון וממערב: __ הרצליה (in English: Herzliya) מצפון: __ גליל ים (in English: Glil Yam) ממזרח: __ הוד השרון (in English: Hod HaSharon) מדרום-מזרח: __ פתח תקווה (in English: Petah Tikva) מדרום וממערב: __ תל אביב-יפו (in English: Tel Aviv) tabBackground:;tabBorder:#aaa;defaultTab:0;
 
משחק בין לוציה שפרובה לציפי אובזילר במסגרת גביע הפדרציה
אצטדיון קנדה
אצטדיון קנדה הוא אצטדיון טניס בעל תכולה של 4,500 מקומות ישיבה הנמצא במרכז לטניס בישראל - רמת השרון שהוא מרכז הטניס הגדול במדינה ובו מתאמנים בכירי הטניסאים הישראלים. מדובר באצטדיון הטניס הגדול בישראל והוא משמש כמגרשן הביתי של נבחרות ישראל בגביע דייוויס וגביע הפדרציה.
היסטוריה

האצטדיון נחנך ב-6 במאי 1977 שנה לאחר הקמת המרכז לטניס בישראל - רמת השרון וכחלק מפרויקט כלל ארצי בו נבנו בסופו של דבר עוד 13 מרכזי טניס נוספים ברחבי הארץ. הקמת האצטדיון לקחה כחמישה חודשים והתקיימה הודות לתורמים יהודים מקנדה שהרימו את הכפפה להקמת אצטדיון הטניס הראשון בישראל. בטקס חנוכת האצטדיון השתתפו אח"מים רבים ביניהם נציגי תורמים מקנדה ומארצות הברית, שגריר קנדה בישראל, שרים, חברי כנסת וראשי עירייה, אך הדמות המרכזית ביותר הייתה נשיא המדינה דאז, אפרים קציר, שחתך את הסרט. לאחר הטקס התקיים משחק ידידות, לעיני אלפי צופים, בין נבחרות הדייוויס של ישראל וקנדה כאשר את ישראל ייצגו שלמה גליקשטיין ויאיר ורטהיימר. באצטדיון ישנה מערכת תאורת זרקורים המאפשרת לקיים משחקים גם בשעות הלילה.
החל משנת 1979 ועד 1996 התקיימו אצטדיון תחרויות ATP, ריקליס ואייזנברג, שהיו ההזדמנויות היחידות (מלבד משחקי גביע דייוויס) בו יכול היה קהל חובבי הטניס בישראל לצפות בשחקנים הפופולריים של אותה התקופה מהצמרת העולמית כגון ג'ימי קונורס, איליה נסטסה, ברד גילברט, תומאס מוסטר, הרולד סולומון, אהרון קריקסטיין, יאניק נואה, ויין פריירה, אנדריי צ'סנוקוב ועוד. טורניר ריקליס התקיים בזכות התורם הראשי משולם ריקליס וטורניר אייזנברג בזכות תרומתם של ג'ויס ומל אייזנברג.
הקהל הישראלי זכה לראות את הטניסאים הישראלים עושים חיל בטורניר הזה ובראשם עמוס מנסדורף, שגדל במרכז ברמת השרון, וזכה בטורניר בשנת 1987 לאחר ניצחון על קונורס בחצי הגמר ועל גילברט בגמר. מלבד הזכייה, נוצח מנסדורף בארבעה גמרים נוספים. שלמה גליקשטיין נוצח בגמר ב-1980 על ידי הרולד סולומון לאחר ניצחון בחצי הגמר על איליה נסטאסה, גלעד בלום הפסיד לג'ימי קונורס בגמר ב-1989 ושחר פרקיס הפסיד לאהרון קריקסטיין בגמר ב-1984. בלום ופרקיס זכו בטורניר הזוגות ב-1987.
האצטדיון אירח מאז הקמתו עשרות מפגשים של נבחרת הדייוויס של ישראל ביניהם בלטו המפגש מול נבחרת שווייץ ביום כיפור 1993, המפגש מול צ'ילה ב-2007 שהעלה את ישראל שוב לבית העליון ועוד. בין הכוכבים הגדולים שהיו כאן במפגשים הבינלאומיים, עדיין יחסית בתחילת דרכם, היו אנדי מארי ששיחק עם נבחרת בריטניה ב-2005 ונובאק ג'וקוביץ' ששיחק כאן עם נבחרת סרביה שנה לאחר מכן. גם מספר מפגשים במסגרת גביע הפדרציה התקיימו באצטדיון, כשאחד הבולטים בהם היה הגעתה של מריה שראפובה עם נבחרת רוסיה ב-2008.
אצטדיון זה העניק לעיר רמת השרון את שמה בשפת הסימנים הישראלית, המדמה חבטה במחבט טניס.
הרחבה עתידית

ב-20 בדצמבר 2007 הוכרזה תוכנית לשיפוץ והרחבת אצטדיון קנדה בעלות של כ-4 מיליון דולר. על-פי התוכנית, קיבולת האצטדיון נועדה לגדול לכ-8,000-10,000 מושבים והאצטדיון אף היה אמור להיות מצויד בגג נפתח, כדי לאפשר קיום תחרויות במרכז הטניס של רמת השרון גם בחודשי החורף.
על-פי הצהרת מרכז הטניס ומנכ"ל המרכז, ג'נין שטראוס, ביצוע הפרויקט נועד להסתיים בשנת 2012. לקראת מפגש הפדרציה בין נבחרות ישראל ורוסיה בפברואר 2008, הותקנו מושבי פלסטיק בכל יציעי האצטדיון, המגרש עצמו הורחב ונבנה יציע זמני חדש בן 900 מקומות מצד דרום, יציע שהושאר במקומו עד לסיום משחק גביע הדייוויס שהתקיים בסוף אותו החודש.
באוגוסט 2010 פורסם שתוכנית ההרחבה בוטלה לטובת תוכנית שאפתנית יותר בעלות של 50 מיליון דולר להקמת פארק עירוני חדש בדרום העיר בין הכפר הירוק ומרכז הטניס והריסת האצטדיון לטובת בניית אצטדיון טניס רב תכליתי חדש שיכיל 7,000 מקומות עם גג נפתח, תאי מכובדים שבו יועלו גם מופעים. גם תוכנית זאת טרם יצאה לפועל.
הערות שוליים

↑  שרה לנסמן, שרה לנסמן - שפת סימנים ישראלית ערים ומקומות בישראל!, באתר יוטיוב, ‏27 באוקטובר 2017 (בשפת הסימנים הישראלית)
↑  מיקי שגיא, ווימבלדון בארץ? שיפוץ ענק לאיצטדיון הטניס ברמה"ש, באתר ynet, 20 בדצמבר 2007
↑  אלמוג שריד, איגוד הטניס בונה יציע נוסף ברמת השרון, באתר nrg‏, 2 בדצמבר 2007
תמונה פנורמית של האצטדיון
אן ארבור

| --- | --- |

רחוב ליברטי במרכז העיר אן ארבור
 מדינה:  ארצות הברית ארצות הברית
 מדינה:  מישיגן מישיגן
 ראש העיר:  כריסטופר טיילור
 תאריך ייסוד:  28 במאי 1824
 שטח:  74.56 קמ"ר
 גובה:  256 מטרים
 אוכלוסייה:  ‏
  ‑ בעיר:  123,851 (2020)
  ‑ צפיפות:  1,712.78 נפש לקמ"ר (2020)
 קואורדינטות:  42°16′53″N 83°44′54″W﻿ / ﻿42.281389°N 83.748333°W﻿ / 42.281389; -83.748333
 אזור זמן:  UTC -5
 http://www.a2gov.org/
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה אן ארבור(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה אן ארבור(למפת מישיגן רגילה) דטרויט לאנסינג גרנד ראפידס וורן פלינט סגינו מארקט אוהיו אינדיאנה אילינוי ויסקונסין מינ. קנדה ימת סופיריור ימת מישיגן  ימת יורון  איריאן ארבור(למפת מישיגן מוגדלת) דטרויט לאנסינג גרנד ראפידס וורן פלינט סגינו מארקט אוהיו אינדיאנה אילינוי ויסקונסין מינ. קנדה ימת סופיריור ימת מישיגן  ימת יורון  איריאן ארבור  he tabBackground:;tabBorder:#aaa;defaultTab:0;
אן ארבור (באנגלית: Ann Arbor) היא עיר במדינת מישיגן בארצות הברית. היא בירת מחוז וושטנאו, ושוכנת כ-56 קילומטר מערבית מדטרויט. על פי מפקד התושבים של שנת 2020 מונה העיר כ-123,851 תושבים, העיר החמישית בגודלה במדינת מישיגן.
אן ארבור נוסדה בשנת 1824, וידועה בעיקר כמקום מושבה של אוניברסיטת מישיגן, שעברה אליה מדטרויט בשנת 1837. לעיר תדמית ליברלית, אינטלקטואלית ופרוגרסיבית, תוארה כאחת מ-20 הערים הליברליות ביותר בארצות הברית, וידועה כבסיס תמיכה של המפלגה הדמוקרטית.
היסטוריה

העיר נוסדה במאי 1824, במקור תחת השם "Annsarbour". בשנת 1827 הפכה לבירת מחוז וואשטנאו. בשנות השלושים של המאה ה-19, הציעה חבורת סוחרי קרקעות שטח גדול במרכז העיר למדינת מישיגן, כמקום מושבה של אוניברסיטת מישיגן. מאז מעבר האוניברסיטה לעיר בשנת 1837 מדטרויט השכנה, ההיסטוריה של האוניברסיטה נקשרה באופן הדוק עם התפתחות העיר. מלבד בתקופת המשבר הכלכלי של שנת 1873, העיר גדלה בצורה יציבה וקבועה.
בשנות ה-60 של המאה ה-20 החלה העיר לקבל תדמית של מרכז חשוב לפוליטיקה ליברלית ולמפלגה הדמוקרטית, בדומה לערי אוניברסיטה נוספות כגון ברקלי שבקליפורניה ובוסטון. אן ארבור הפכה למרכז חשוב במאבקים ליברליים ידועים ובעיקרם ההתנגדות למלחמת וייטנאם ואקטיביזם במסגרת התנועה לזכויות האזרח של ארצות הברית. המפגשים החשובים הראשונים של ארגון הסטודנטים הסוציאליסטי-רדיקלי "סטודנטים למען חברה דמוקרטית" נערכו באן ארבור ומשם צמחה תנועת השמאל החדש. היווצרות תנועות אלה, בעיקר בקמפוס האוניברסיטה ובקרב סטודנטים, חלחלה גם לפוליטיקה המקומית. באמצע שנות ה-70 של המאה ה-20, שלושה חברים בולטים בתנועת HRP הסוציאליסטית נכנסו למועצת העיר וקידמו תקנות מהפכניות בכל הנוגע להעדפה מתקנת.
בשנים האחרונות ידועה אן ארבור כעיר עם איכות חיים גבוהה מאוד והיא נהנית מביקושים גבוהים, בעיקר בשל המוניטין הרב של אוניברסיטת מישיגן הממוקמת בה. עם זאת, העיר מתמודדת עם אתגרים מודרניים כגון פרוור מהיר וג'נטריפיקציה.